Conakry

Conakry er hovedstaden i Guinea. Byen ligger ved kysten mot Atlanterhavet, og har om lag 1,67 millioner innbyggere (2014). Conakry er inndelt i fem hoveddistrikter. Fra sørvest er dette Kaloum (sentrum), Dixinn (inkludert Universitetet i Conakry og mange ambassader), Ratoma (kjent for nattelivet), Matam og Matoto, hvor Gbessia lufthavn ligger. Blant byens severdigheter finner man Guineas nasjonalmuseum og flere markeder. Byen er også kjent for sin botaniske hage. Conakry er Guineas største by, og landets administrative og økonomiske sentrum. Byens økonomi er i stor grad knyttet til havnen, som har moderne utstyr for håndtering og lagring av gods. Viktige handelsvarer er aluminium og bananer. Referanser Eksterne lenker Le Jour Guinée Office National du Tourisme, République du Guinée.